39 
menade langs Stranden for at slikke Salt, optraadte i Mængde, 
særlig paa den vestlige Del af Kysten. De vare saa lidet sky, at 
de kom løbende hen til os, ja en Flok paa 7 Stykker gjorde Holdt i 
kun 30 Skridts Afstand fra mig, da jeg om Middagen maalte Solens 
Højde. Vi kunde omtrent have skudt saamange af disse Dyr, 
som vi ønskede; men da vi havde andre Ting at varetage, skød 
vi blot to, der saa at sige kom løbende ned i Uaaden til os. 
Noget nærmere ved Cap Stewart saae vi en Flok Moskus- 
oxer, som laa og sov paa en Snemark i en Kløft. Da vi 
heller ikke vilde gjøre Jagt paa disse for ikke at sinke os med 
Flaaning og Transport, nøjedes vi med at gaa hen og betragte 
dem paa nært Hold. Flokken bestod af ialt 9 Stkr., deriblandt 
en stor, gammel Tyr, en Ko med to smaa Kalve og to Kvier 
uden Horn. De lode os komme ganske nær, men gjorde dog 
et lille Tilløb til at danne Carré om de yngste Dyr. Den 
gamle Tyr gjorde Front mod os og stampede et Par Gange 
med Forbenene i Sneen; men da vi forholdt os rolige, bleve 
Dyrene ogsaa staaende. Først da vi tilstrækkelig havde iagt¬ 
taget dem, klappede i Hænderne og raabte, satte de afsted i 
saa hurtig en Galop, som man ikke skulde have tiltroet dem, 
med den gamle Tyr som Arriéregarde. 
Langs Stranden løb Flokke af Hyler og Strandløbere, og 
udenfor svømmede smaa Flokke af Edderfugle bestaaende af 
And og Ællinger; desuden saaes Ravne, Maager, Tejster, Falke, 
Alker, Alkekonger, Snespurve, Lommer og Gæs; paa Land 
fandtes Spor af Bjørne, Harer, Lemminge og Ryper foruden 
forskjellige Svømmefugle. 
Dyrelivet var saaledes her temmeligt rigt, og, skjønt vi kun 
holdt os lige til den ydre Kyst, var dog ogsaa Plantevæxtens 
Frodighed iøjnefaldende, sammenlignet med Floraen ved Gap 
Broer Ruvs. Om Aftenen kom vi til Cap Stewart og fandt 
her Alt, som Scoresby havde beskrevet det. 1 arktiske Egne 
forandre Terrainforholdene sig kun meget langsomt, og her var 
ikke Spor af Forandring at se, siden han for 70 Aar siden be- 
